rejauldu/bengali-wikipedia huggingface dataset:
শহীদ ধীরেন্দ্রনাথ দত্ত স্টেডিয়াম (পূর্ব নাম কুমিল্লা স্টেডিয়াম) কুমিল্লা জেলার একটি স্টেডিয়াম। এটি কুমিল্লা শহরের ধর্মসাগর ও কুমিল্লা কেন্দ্রীয় ঈদগাহের পাশে অবস্থিত। এই স্টেডিয়ামের নাম ভাষাসৈনিক শহীদ ধীরেন্দ্রনাথ দত্তের নামানুসারে নামকরণ করা হয়। স্টেডিয়ামটি প্রায় ৩০ কোটি টাকা ব্যয়ে আধুনিকায়ন করা হয়েছে।  এটি বর্তমানে প্রথম শ্রেনী ও লিস্ট 'এ' তালিকার ক্রিকেটের মাঠ।   ধারণক্ষমতা  স্টেডিয়ামটির বর্তমান ধারণ ক্ষমতা ২৩০০০।   চিত্রশালা    আরও দেখুন   বাংলাদেশের স্টেডিয়ামের তালিকা  বাংলাদেশের ক্রিকেট মাঠের তালিকা   তথ্যসূত্র    বহিঃসংযোগ   cricketarchive.com  ক্রিকইনফোতে  বিষয়শ্রেণী:বাংলাদেশের ফুটবল মাঠ বিষয়শ্রেণী:বাংলাদেশের ক্রিকেট মাঠ বিষয়শ্রেণী:কুমিল্লা বিষয়শ্রেণী:বাংলাদেশের স্টেডিয়াম
মালতী শ্যাম (বিবাহের পূর্বে মালতী সেন) ( ৩০ নভেম্বর ১৯০৫ – ৩১ অক্টোবর ১৯৪৬) ছিলেন একজন  সমাজকর্মী। শিলচরের মহিলাদের রাজনৈতিক, অর্থনৈতিক, মানসিক তথা সার্বিক উন্নয়নে বিশেষ অবদান রেখেছেন। নারী কল্যাণে এবং বিশেষ করে নির্যাতিতা নারীদের উদ্ধারকল্পে যথাসাধ্য চেষ্টা করেছেন। সুবোধচন্দ্র সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৫৭১,৫৭২    জীবনী মালতী সেন ১৯০৫ খ্রিস্টাব্দের ৩০ নভেম্বর  ব্রিটিশ ভারতের  পূর্ববঙ্গ ও আসাম প্রদেশের শিলচরে জন্মগ্রহণ করেন। পিতা রায়সাহেব দীননাথ সেন এবং মাতা কুসুমকুমারী দেবী। মালতী সেনের পড়াশোনা শিলচরের হাই স্কুলে। ছাত্রী থাকাকালীন মালতীর পরিচালনায় সুরমা উপত্যকার মহিলারা সর্বপ্রথম সমাজসেবায় সংঘবদ্ধ হন। তবে সক্রিয় রাজনীতিতে যোগ না দিয়ে সমাজসেবা মাধ্যমে নিপীড়িত মানুষদের বিশেষকরে মহিলাদের অবহেলিত জীবন হতে উদ্ধার করতে সর্বশক্তি নিয়োগ করেন।  ১৯১৯ খ্রিস্টাব্দে মালতীর বিবাহ হয় শিলচরের সুপ্রতিষ্ঠিত আইনজীবি খ্যাতনামা সাহিত্যিক ও সাংবাদিক  নগেন্দ্রনাথ শ্যামের সাথে। অবিভক্ত বাংলার সুরমা উপত্যকার সামাজিক ও সাংস্কৃতিক আন্দোলনে তাদের অবদান ছিল অপরিসীম।  ১৯৩২ খ্রিস্টাব্দে পায়ে হেঁটে গ্রামাঞ্চলের দুর্গম স্থানে গিয়ে মহিলাদের নিরক্ষরতা দূরীকরণ, সাংস্কৃতিক উন্নয়ন, সামাজিক প্রতিষ্ঠা এবং আর্থিক স্বনির্ভরতার জন্য নানা কাজের সূচনা করেন। ১৯৩৪ খ্রিস্টাব্দে স্থানীয় পত্রিকা "বিচিত্রা"- য় তিনি "নারীনৃত্য ও নারীর মর্যাদা" বিষয়ে একটি লেখা প্রকাশিত হয় এবং ১৯৩৮ খ্রিস্টাব্দে এক স্থানীয় উৎসবে সর্বপ্রথম মেয়েদের নৃত্য প্রদর্শন করান। ১৯৩৮ খ্রিস্টাব্দেই তিনি শিলচরে প্রতিষ্ঠা করেন নারী কল্যান সমিতি। ১৯৩৯ খ্রিস্টাব্দের ১০ জুলাই নারীকল্যাণ সমিতি নিজস্ব নাম বজায় রেখে সর্বভারতীয় মহিলা সম্মেলনের অন্তর্ভুক্তি মেনে নেয় এবং শিলচর শাখা হিসাবে কাজ করতে থাকে। শিলচরের নারী শিল্পাশ্রমের কাজের সঙ্গে মালতীর ঘনিষ্ঠ সহযোগিতা ছিল। সমিতিটি নারী শিল্পীদের সহায়তা, উৎসাহ প্রদানে কয়েকগুচ্ছ কার্যসূচি গ্রহণ করত। যেমন- দুঃস্থ নারী শিল্পীদের তৈরি কাজ নিয়ে কুটির শিল্প প্রদর্শনী, প্রতি বছর শিলচরের স্কুল-কলেজের ছাত্রীদের মধ্যে ক্রীড়া প্রতিযোগিতার অনুষ্ঠান, বিশিষ্টজনকে সম্মান ও সংবর্ধনাজ্ঞাপন ইত্যাদি। এছাড়াও, শিলচরে ছাত্র সম্মেলনের মঞ্চে নারীসমাজের সভা অনুষ্ঠানের আয়োজন, সহশিক্ষার স্বপক্ষে মত প্রকাশ যেমন করেছেন তেমনই অন্যদিকে নাবালিকাদের বিবাহের বিরুদ্ধে আন্দোলন করেছেন এবং নির্যাতিতা মহিলাদের পাশে থেকেছেন।  মালতী শ্যাম ১৯৪৬ খ্রিস্টাব্দের ৩১ অক্টোবর মালতী শ্যাম প্রয়াত হন। তার মৃত্যুর পর ছাত্রীদের বিভিন্ন রকমের কোর্সে শিক্ষা প্রদানের উদ্দেশ্যে শিলচর উইমেন্স কলেজে মালতী শ্যাম স্টাডি সেন্টার গঠন করা হয়।   তথ্যসূত্র   বিষয়শ্রেণী:১৯০৫-এ জন্ম বিষয়শ্রেণী:১৯৪৬-এ মৃত্যু বিষয়শ্রেণী:কাছাড় জেলার ব্যক্তি বিষয়শ্রেণী:আসামের সমাজকর্মী বিষয়শ্রেণী:ভারতীয় সমাজকর্মী
ছিলেন জাপানের সম্রাটের উত্তরাধিকারের প্রথাগত ধারা অনুযায়ী জাপানের ১২২ তম সম্রাট।Imperial Household Agency (Kunaichō), 明治天皇 (122). Retrieved 2011-10-16. তাঁর শাসনকাল ১৮৬৮ থেকে ১৯১২ সালে তাঁর মৃত্যু পর্যন্ত স্থায়ী ছিল, এই সময়টুকুকে মেইজি যুগ বলা হয়।Nussbaum, Louis-Frédéric et al. (2002).  "Traditional order of Tennō" in Japan encyclopedia, pp. 962-963. তাঁর শাসনের অধীনেই শোগুনতন্ত্র ভেঙে জাপান সাম্রাজ্য প্রতিষ্ঠিত হয় এবং জাপানের আধুনিকায়ন শুরু হয়। তিনি মেইজি পুনর্গঠন, মেইজি সংবিধান, পঞ্চনিবন্ধ শপথসহ নানা পদক্ষেপ গ্রহণ করেন, যা জাপানের শিল্পায়ন, অর্থনৈতিক উন্নতি, শিক্ষাগত উন্নতি, সামরিক ও রাজনৈতিক উন্নতিতে ব্যাপক অবদান রাখে। এজন্য তাকে মহান মেইজি বা ভালো মেইজি নামেও ডাকা হয়।  টীকা   তথ্যসূত্র   মে মে মে
এটি প্রযুক্তি আদর্শের জন্য ব্যবহৃত তথ্যছক  ব্যবহার  {{Infobox technology standard | title             =  | long_name         =  | native_name       = <!-- Name in local language. If more than one, separate using {{plain list}} --> | native_name_lang  = <!-- ISO 639-2 code e.g. "fr" for French. If more than one, use {{lang}} inside native_name items instead --> | image             =  | caption           =  | status            =  | year_started      = <!-- {{Start date|YYYY|MM|DD|df=y}} --> | first_published   = <!-- {{Start date|YYYY|MM|DD|df=y}} --> | version           =  | version_date      =  | preview           =  | preview_date      =  | organization      =  | committee         =  | editors           =  | authors           =  | base_standards    = | related_standards =  | abbreviation      =  | domain            =  | license           =  | website           = <!-- {{URL|example.com}} --> }}   Example  {{Infobox technology standard | title             = Functional Mock-up Interface | long_name         = Standard for Making Functional Mock-up Interface  | native_name       = Le nom du standard | native_name_lang  = fr | image             = Example.svg | caption           = Logo of the standard | status            = Published | year_started      = 2010 | version           = 1.0 | version_date      = January 2010 | preview           = 2.0 | preview_date      = November 2011 | organization      = [[MODELISAR]] | committee         = SC1 | base_standards    = | related_standards =  | abbreviation      = FMI | domain            = [[Computer simulation]] | license           = [[Creative Commons licenses|CC_BY_SA 3.0]] | website           = {{URL|example.com}} }}  TemplateData
শ্রম ও কর্মসংস্থান মন্ত্রণালয় হচ্ছে বাংলাদেশ সরকারের একটি মন্ত্রণালয়, যেটি কর্মসংস্থান, শ্রমবাজার এবং শ্রমজীবীদের জীবনমান উন্নয়ন ও সংশ্লিষ্ট বিষয়ে দায়িত্বপ্রাপ্ত।   লক্ষ্য  শ্রমিক ও নিয়োগকর্তাদের মধ্যে ভালো শিল্প সম্পর্ক ও সম্পর্ক উন্নয়ন বজায় রাখার দ্বারা উৎপাদনশীল কর্মসংস্থান ও মানবসম্পদ উন্নয়নের মাধ্যমে বেকারত্ব ও দারিদ্র্য কমানো।   কার্যাবলি  সরকারের “রুলস অব বিজনেস” অনুসারে শ্রম ও কর্মসংস্থান মন্ত্রণালয়ের কার্যপরিধি নিম্নরূপ:  শ্রমিকের নিরাপত্তা ও কমপ্লায়েন্স নিশ্চিতকরণ;  শিল্প প্রতিষ্ঠানে কর্মসংস্থান ও সামাজিক নিরাপত্তা বিধান;  ট্রেড ইউনিয়ন, শিল্প ও শ্রম বিরোধ, শ্রম আদালত এবং নিম্নতম মজুরী বোর্ড বিষয়ক কার্যক্রম;  অকৃষি খাতে কর্মরত শ্রমিকগণসহ সকল শ্রমিকের কল্যাণ সাধন;  শ্রম পরিসংখ্যান সংরক্ষণ;  শ্রম আইনের প্রয়োগ ও এ সংক্রান্ত বিধিবিধান প্রণয়ন;  শ্রম পরিসংখ্যান সংকলনসহ শ্রম গবেষণা;  শ্রম ও জনশক্তি ব্যবস্থাপনার ক্ষেত্রে আন্তর্জাতিক সংস্থাসমূহের সাথে কাজ করা এবং চুক্তি সম্পাদন ;  আন্তর্জাতিক শ্রম সংস্থা (আইএলও)’র সাথে কার্যক্রমের সমন্বয় সাধন;  শ্রম ও শিল্পকল্যাণ সম্পর্কিত জাতীয় নীতিমালা প্রণয়ন;  শ্রমিক-কর্মচারীদের সামাজিক নিরাপত্তা এবং সামাজিক বীমা সম্পর্কিত বিধিবিধান প্রণয়ন;  শ্রম প্রশাসন ও প্রশিক্ষণ;  অত্যাবশ্যকীয় চাকুরি (ব্যবস্থাপনা) অধ্যাদেশ কার্যকর করা;  খনি ও পাথর ক্ষেত্রে নিয়োজিত শ্রমিকদের নিরাপত্তা ও কল্যাণ সম্পর্কিত আইনের প্রয়োগ;  নিম্নতম মজুরী নির্ধারণ বিষয়ক বিধিবিধান প্রণয়ন ও প্রয়োগসহ ব্যক্তি মালিকানাধীন বিভিন্ন শিল্প সেক্টরে মজুরী বোর্ড গঠন ও নিম্নতম মজুরী বাস্তবায়ন;  শ্রমিকদের শিক্ষা কার্যক্রম;  শিল্পের শৃঙ্খলা রক্ষা;  শিল্প শ্রমিকদের কর্ম পরিবেশ সম্পর্কিত বিধিবিধান;  শ্রম ও শিল্পকল্যাণ সম্পর্কিত আইন ও নীতিমালা বাস্তবায়ন ও মূল্যায়ন;  শ্রমিকদের সামাজিক নিরাপত্তা সংক্রান্ত পদক্ষেপ গ্রহণ;  শ্রম ও শিল্পকল্যাণ বিষয়ে বিভিন্ন মন্ত্রণালয় ও সংস্থার কার্যক্রমের সমন্বয় সাধন;  অসংগঠিত জনশক্তির পুনর্বাসন ও কর্মসংস্থান;  অত্যাবশ্যকীয় জনবল (নিবন্ধীকরণ) অধ্যাদেশ, ১৯৪৮ বাস্তবায়ন;  শ্রম ও কর্মসংস্থান মন্ত্রণালয়ের অধীনস্থ দপ্তর ও সংস্থাসমূহের তদারকি ও নিয়ন্ত্রণ;  শ্রম ও কর্মসংস্থান মন্ত্রণালয়ের সংশ্লিষ্ট কার্যপরিধিভুক্ত বিষয়াদির ক্ষেত্রে বিভিন্ন রাষ্ট্র ও আন্তর্জাতিক সংস্থার সাথে যোগাযোগ রক্ষা করা;  শ্রম ও কর্মসংস্থান মন্ত্রণালয়ের সাথে সংশ্লিষ্ট কার্যপরিধিভুক্ত সকল আইন ও বিষয়াবলী;  মন্ত্রণালয় সম্পর্কিত (কার্যপরিধিভুক্ত) যেকোন বিষয়ের উপর তদন্ত ও পরিসংখ্যান;  আদালতে গৃহীত ফি ব্যতীত শ্রম ও কর্মসংস্থান মন্ত্রণালয়ের সংশ্লিষ্ট কার্যপরিধিভুক্ত সকল ফি আদায়;  প্রাতিষ্ঠানিক ও অপ্রাতিষ্ঠানিক খাতে নিয়োজিত শ্রমিকদের কল্যাণ সাধনের উদ্দেশ্যে বাংলাদেশ শ্রমিক কল্যাণ ফাউন্ডেশনের কার্যাবলী;  জাতীয় দক্ষতা উন্নয়ন পরিষদের কার্যাবলি;  বাংলাদেশে ঝুঁকিপূর্ণ কাজে নিয়োজিত শিশুশ্রম নিরসন সংক্রান্ত কার্যক্রম।   সংশ্লিষ্ট প্রতিষ্ঠান   শ্রম অধিদপ্তর  কলকারখানা ও প্রতিষ্ঠান পরিদর্শন অধিদপ্তর  নিম্নতম মজুরী বোর্ড  শ্রম আপীল ট্রাইব্যুনাল  বাংলাদেশ শ্রমিক কল্যাণ ফাউন্ডেশন  কেন্দ্রীয় তহবিল  জাতীয় দক্ষতা উন্নয়ন কর্তৃপক্ষ  শিশু শ্রম ইউনিট   তথ্যসূত্র   বিষয়শ্রেণী:শ্রম ও কর্মসংস্থান মন্ত্রণালয় (বাংলাদেশ) বিষয়শ্রেণী:বাংলাদেশ সরকারের মন্ত্রণালয়
শহীদ ফয়েজ আহমেদ (জন্ম: ১৯৪০ - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে।    জন্ম ও শিক্ষাজীবন  ফয়েজ আহমদ ১৯৪০ সালে জন্মগ্রহণ করেন। তার পৈতৃক নিবাস ফেনী জেলার পরশুরাম উপজেলার অলকা গ্রামে। তার পিতার নাম জাবেদ আলী। তিনি ১৯৬৮ সালে বিয়ে করেন। তার স্ত্রীর নাম জাহানারা বেগম।   কর্মজীবন  ফয়েজ আহমদ পাকিস্তানি সেনাবাহিনীর প্রথম ইস্ট বেঙ্গল রেজিমেন্টের সুবেদার ছিলেন। যশোর সেনানিবাসে কর্মরত অবস্থায় মুক্তিযুদ্ধ শুরু হলে তারা নিজ রেজিমেন্ট পাকিস্তানিদের হাতেই আক্রান্ত হন। এরপর তিনি ভারতে যান।   মুক্তিযুদ্ধে ভূমিকা  ১৯৭১ সালের ১৩ ডিসেম্বর মুক্তিযুদ্ধের শেষ পর্যায়ে মুক্তিযোদ্ধাদের একটি বড় দল সিলেট শহরের উপকণ্ঠে এমসি কলেজসংলগ্ন পাকিস্তানি বাহিনীর শক্তিশালী প্রতিরোধের মুখোমুখি পালটা অবস্থান নেয়। মুক্তিযোদ্ধাদের দলে ছিল প্রথম ইস্ট বেঙ্গল রেজিমেন্টের চারটি কোম্পানি—ব্রাভো, ডেলটা, আলফা ও চার্লি। এছাড়াও তাদের সাথে গণবাহিনীর বেশ কিছু সদস্য ছিল। ব্রাভো কোম্পানিতেই ছিলেন ফয়েজ আহমদ। প্রথমে পাকিস্তানিদের ওপর আক্রমণ করে ডেলটা কোম্পানি। মর্টার সহযোগে পাকিস্তানিরাও মুক্তিযোদ্ধাদের ওপর পাল্টা আক্রমণ চালায়। কিন্তু অল্প কিছুক্ষণের মধ্যেই মুক্তিযোদ্ধাদের গোলা শেষ হয়ে যায়। এমতাবস্থায় তারা কয়েকটি মেশিনগান, হালকা মেশিনগান প্রভৃতি হালকা অস্ত্রশস্ত্র দিয়ে পাকিস্তানিদের দৃঢ়তার সঙ্গে মোকাবিলা করতে থাকেন। পরে মিত্রবাহিনীর বিমান আকাশ থেকে পাকিস্তানি অবস্থানের ওপর হামলা চালায়। উভমুখী আক্রমণে তারা কোণঠাসা হয়ে পড়ে।  সেদিনের ওই যুদ্ধে পাকিস্তানি বাহিনীর ব্যাপক ক্ষয়ক্ষতি হয়। তাদের অন্তত শতাধিক সেনা নিহত এবং অসংখ্য আহত হয় বলে জানা যায়। এদিকে মুক্তিযোদ্ধাদের দুটি কোম্পানি — ব্রাভো ও ডেলটা থেকে ২০ জন সদস্য শহীদ এবং ২৪-২৫ জন আহত হন। ফয়েজ আহমদ সাহস, দক্ষতা ও রণকৌশল প্রদর্শন করে শহীদ হন।   পুরস্কার ও সম্মাননা   বীর উত্তম  পাদটীকা     তথ্যসূত্র    বহি:সংযোগ   বিষয়শ্রেণী:১৯৭১-এ মৃত্যু বিষয়শ্রেণী:বীর উত্তম বিষয়শ্রেণী:বাংলাদেশের মুক্তিযোদ্ধা বিষয়শ্রেণী:১৯৭১-এ শহীদ মুক্তিযোদ্ধা বিষয়শ্রেণী:১৯৪০-এ জন্ম
অভিনবগুপ্ত একজন কাশ্মীরী দার্শনিক, রহস্যবাদী ও নন্দনতত্ত্ববিদ। এছাড়াও তিনি একজন প্রভাবশালী সঙ্গীতজ্ঞ, কবি, নাট্যকার, ব্যাখ্যাকার, ধর্মতত্ত্ববিদ ও যুক্তিবিদ হিসেবে বিবেচিত হন।Re-accessing Abhinavagupta, Navjivan Rastogi, page 4Key to the Vedas, Nathalia Mikhailova, page 169 তিনি ভারতীয় সংস্কৃতির একজন বহুশাস্ত্রজ্ঞ পণ্ডিত ছিলেন।The Pratyabhijñā Philosophy, Ganesh Vasudeo Tagare, page 12Companion to Tantra, S.C. Banerji, page 89  অভিনবগুপ্ত পণ্ডিত ও অতীন্দ্রিয়বাদীদের ব্রাহ্মণ পরিবারে জন্মগ্রহণ করেছিলেন, যাদের পূর্বপুরুষরা কাশ্মীরের মহান রাজা ললিতাদিত্য মুক্তপিদা দ্বারা উজ্জয়িনী থেকে অভিবাসী হয়েছিলেন। তিনি তার সময়ের দর্শন ও শিল্পের সমস্ত দর্শনগুলি পনের জনের মতো (বা তার বেশি) শিক্ষক ও গুরুদের নির্দেশনায় অধ্যয়ন করেছিলেন। তার দীর্ঘ জীবনে তিনি ৩৫টিরও বেশি কাজ সম্পন্ন করেছেন, যার মধ্যে সবচেয়ে বড় এবং সবচেয়ে বিখ্যাত হল তন্ত্রলোক, কৌল ও ত্রিকা (আজকে কাশ্মীর শৈববাদ নামে পরিচিত) এর সমস্ত দার্শনিক ও ব্যবহারিক দিকগুলির উপর বিশ্বকোষীয় গ্রন্থ। তার আরেকটি গুরুত্বপূর্ণ অবদান ছিল নন্দনতত্ত্বের দর্শনের ক্ষেত্রে তার বিখ্যাত অভিনবভারতী ভাষ্য ভারত মুনির নাট্যশাস্ত্রের।Luce dei Tantra, Tantrāloka, Abhinavagupta, Raniero Gnoli, page LXXVII   তথ্যসূত্র   বিষয়শ্রেণী:১০২০-এ মৃত্যু বিষয়শ্রেণী:১১শ শতাব্দীর ভারতীয় লেখক বিষয়শ্রেণী:হিন্দু দার্শনিক ও ধর্মতত্ত্ববিদ বিষয়শ্রেণী:ভাববাদী বিষয়শ্রেণী:ভারতীয় পুরুষ লেখক বিষয়শ্রেণী:ভারতীয় ধর্মীয় লেখক বিষয়শ্রেণী:কাশ্মীর শৈববাদ বিষয়শ্রেণী:১১শ শতাব্দীর ভারতীয় দার্শনিক
right|thumb|250px|23px অনুপাত: ১:২ ব্রুনাইয়ের জাতীয় পতাকা ১৯৫৯ সালের ২৯ সেপ্টেম্বর তারিখে প্রণীত হয়। সে সময় এটি যুক্তরাজ্যের একটি আশ্রিত রাজ্য ছিল। দেশটি ১৯৮৪ সালের ১লা জানুয়ারি ব্রুনাই দারুসসালাম (ব্রুনাই, শান্তির দেশ) নামের স্বাধীন দেশ হিসাবে যখন আত্মপ্রকাশ করে, তখন এই পতাকাটিই দেশের জাতীয় পতাকা হিসাবে গ্রহণ করা হয়।  পতাকাটির কেন্দ্রস্থলে ব্রুনাইয়ের কোট অফ আর্মস বা জাতীয় প্রতীক হলুদ বর্ণের পটভূমিতে শোভা পেয়েছে। কর্ণ বরাবর সাদা ও কালো বর্ণের দুইটি সমান্তরাল রেখা রয়েছে।  কোট অফ আর্মস বা জাতীয় প্রতীকটিতে রয়েছে একটি নতুন চাঁদ, যা ইসলামের প্রতীক। এর সাথে যুক্ত অবস্থায় রয়েছে একটি ছাতা, যা রাজতন্ত্রের প্রতীক। চাঁদটির নিচে রয়েছে একটি ফিতা। চাঁদ ও ফিতাটিতে আরবি ভাষায় লেখা আছে, "ব্রুনাই রাজ্য, শান্তির স্থান", এবং কলেমা (ইসলাম ধর্মের প্রথম স্তম্ভ)।  দক্ষিণপূর্ব এশিয়াতে হলুদ রঙটি রাজবংশের প্রতীক বর্ণ হিসাবে ব্যবহার করা হয়। ব্রুনাই ছাড়াও মালয়েশিয়া ও থাইল্যান্ডের জাতীয় পতাকা, এবং ইন্দোনেশিয়ার রাষ্টপতির পতাকাতে হলুদ বর্ণ ব্যবহার করা হয়েছে।  বিষয়শ্রেণী:ব্রুনাই বিষয়শ্রেণী:জাতীয় পতাকা
শহীদা মালিক পাকিস্তান সেনাবাহিনীর একজন জেনারেল ছিলেন। তিনি ছিলেন পাকিস্তান সেনাবাহিনীর প্রথম নারী জেনারেল এবং প্রথম নারী যিনি সেনা চিকিৎসা সেবা মহাপরিদপ্তরের সর্বোচ্চ নিয়োগে আসীন হয়েছিলেন। ১৯৬৯ সালে পাকিস্তান সেনাবাহিনীতে ডাক্তার হিসেবে যোগ দিয়েছিলেন তিনি। পূর্ব জীবন শহীদা সেনাবাহিনী যোগদানের পূর্বে ১৯৬৮ সালে ফাতেমা জিন্নাহ মেডিকেল বিশ্ববিদ্যালয় থেকে ডাক্তারি পাশ করে আসেন। সেনা চিকিৎসা শাখায় ১৯৬৯ সালে যোগ দিয়ে ছয় মাসের মৌলিক সামরিক প্রশিক্ষণ নেন তিনি সেনা চিকিৎসা শাখা কেন্দ্রতে এবং ১৯৭০ সালের ফেব্রুয়ারিতে লেফটেন্যান্ট হিসেবে কমিশন লাভ করেন। কর্মজীবন পাকিস্তান সেনাবাহিনীতে শহীদা বিভিন্ন সেনানিবাসের সম্মিলিত সামরিক হাসপাতালে ডাক্তার এবং ফিল্ড এম্বুলেন্সে মাঠ পর্যায়ের ডাক্তার হিসেবে কাজ করে সব প্রতিষ্ঠানের অধিনায়ক পর্যন্ত উঠেছিলেন; তিনি ২০০২ সালে জেনারেল পারভেজ মুশাররফের নির্দেশে ব্রিগেডিয়ার থেকে মেজর-জেনারেল হন। তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:পাকিস্তানি জেনারেল বিষয়শ্রেণী:পাকিস্তান সেনাবাহিনীর কর্মকর্তা বিষয়শ্রেণী:পাকিস্তানি সামরিক চিকিৎসক বিষয়শ্রেণী:পাকিস্তানি মহিলা সামরিক কর্মকর্তা বিষয়শ্রেণী:মহিলা পাকিস্তানি জেনারেল
মোহাম্মদ নওয়াজ খান (সাধারণত নওয়াজ দেওবন্দি নামে পরিচিত; জন্ম ১৬ জুলাই ১৯৫৬) একজন ভারতীয় উর্দু ভাষার কবি। তিনি একজন গজল লেখকও, বিখ্যাত গজল গায়ক জগজিৎ সিং তার লেখা বেশ কয়েকটি গজল গেয়েছেন।   শিক্ষা   জামিয়া উর্দু আলিগড় থেকে সাহিত্যে ডক্টরেট ডি.লিট  পিএইচ.ডি. উর্দু (সিসিএস বিশ্ববিদ্যালয় মিরুত)  এমএ উর্দু (সিসিএস বিশ্ববিদ্যালয় মিরুত)  বি.কম (সিসিএস বিশ্ববিদ্যালয় মিরুত)  আদিব কামিল (জামিয়া উর্দু আলিগড়)  মুআল্লিম উর্দু (জামিয়া উর্দু আলিগড়)   কৃতিত্ব  নওয়াজ দেওবন্দি ভারতের বিভিন্ন শহরে ৫০০০ টিরও বেশি কাব্যিক সম্মেলন (মাহফিল) এবং কবি সম্মেলনে অংশ নিয়েছেন। এছাড়াও তিনি মার্কিন যুক্তরাষ্ট্র, যুক্তরাজ্য, সংযুক্ত আরব আমিরাত, অস্ট্রেলিয়া, কানাডা, সিঙ্গাপুর, সৌদি আরব, কুয়েত, কাতার, বাহরাইন, ওমান এবং পাকিস্তানসহ বিভিন্ন দেশে ভ্রমণ করেছেন।   গ্রন্থ   পহেলা আসমান  সাওয়ানে উলামায়ে দেওবন্দ   পুরস্কার   ইয়াশ ভারতী পুরস্কার, উত্তরপ্রদেশের সরকার - ২০১৬   তথ্যসূত্র   বিষয়শ্রেণী:১৯৫৬-এ জন্ম বিষয়শ্রেণী:দেওবন্দি ব্যক্তি বিষয়শ্রেণী:ভারতীয় গজল গায়ক বিষয়শ্রেণী:২০শ শতাব্দীর ভারতীয় কবি বিষয়শ্রেণী:২০শ শতাব্দীর ভারতীয় মুসলিম বিষয়শ্রেণী:২১শ শতাব্দীর ভারতীয় মুসলিম বিষয়শ্রেণী:ভারতের উর্দু কবি বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর ভারতীয় কবি বিষয়শ্রেণী:উত্তরপ্রদেশের কবি বিষয়শ্রেণী:দেওবন্দের ব্যক্তি
দীনেশচন্দ্র ভট্টাচার্য (১৮৯০ - ১৯৫৭) ছিলেন একজন প্রাচীন সাহিত্যের গবেষক।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ২৮৮,  তিনি বাঙালীর সারস্বত অবদান: বঙ্গে নব্যন্যায়চর্চা শীর্ষক সাহিত্যের ইতিহাস গ্রন্থটির জন্য ১৯৫৩ খ্রিস্টাব্দে  পশ্চিমবঙ্গ সরকারের রবীন্দ্র পুরস্কার লাভ করেন।   দীনেশচন্দ্র ভট্টাচার্য  অবিভক্ত বাংলার রাজশাহী, চট্টগ্রাম ও হুগলির বিভিন্ন কলেজের অধ্যাপক ছিলেন এবং প্রাচীন সাহিত্য নিয়ে গবেষণা করতেন। নানা স্থান হতে সংগৃহীত হাতের লেখা, পুরানো পুঁথি, কুলজি, সরকারী দপ্তরের কাগজপত্র ঘেঁটে গ্রন্থ ও গ্রন্থাকারদের যাবতীয় তথ্য সংগ্রহ করতেন। তার সংগৃহীত তথ্যাদি 'ইন্ডিয়ান হিস্টোরিক্যাল কোয়াটার্লি', 'সাহিত্য পরিষদ পত্রিকা',  প্রবাসী, আনন্দবাজার পত্রিকা ইত্যাদিতে প্রকাশিত হয়। বঙ্গীয় সাহিত্য পরিষদ  তার রচিত বাঙালীর সারস্বত অবদান: বঙ্গে নব্যন্যায়চর্চা গ্রন্থটি প্রকাশ করে। গ্রন্থটি মূলত নবদ্বীপের 'নব্যন্যায়' বৃত্তির প্রামাণিক ইতিহাস, যেখানে নবদ্বীপের নানা দার্শনিকের জীবনী ও তাদের কাজের বিবরণ উপস্থাপিত হয়েছে। ১৯৫৩ খ্রিস্টাব্দে তিনি  এই গ্রন্থটির জন্য সর্বোচ্চ সাহিত্য পুরস্কার রবীন্দ্র পুরস্কার লাভ করেন। তার রচিত অন্যান্য গ্রন্থগুলি হল  হিস্ট্রি অফ নব্যন্যায় ইন মিথিলা  কবিরঞ্জন রামপ্রসাদ সেন এছাড়াও তিনি শ্রী আশুতোষ ভট্টাচার্যের সঙ্গে যুগ্মভাবে বাংলায় প্রথম শিবমঙ্গল কাব্য রচয়িতা কবিচন্দ্র রামকৃষ্ণ রায় রচিত 'শিবায়ন কাব্য' সম্পাদনা করেন যা আষাঢ়, ১৩৬৩ বঙ্গাব্দে বঙ্গীয় সাহিত্য পরিষদ কর্তৃক প্রকাশিত হয়। এই গ্রন্থের ভূমিকায় তাঁরা রামকৃষ্ণ রায় কবিচন্দ্রের বংশপরিচয়, গ্রন্থরচনার কালনির্ণয় প্রভৃতি বিষয়ে আলোকপাত করেন, যা রামকৃষ্ণ রায় কবিচন্দ্রের ইতিহাস জানার এক গুরুত্বপূর্ন দলিল হয়ে আছে।   অধ্যাপক দীনেশচন্দ্র ভট্টাচার্য দীর্ঘদিন (১৯৪০ - ১৯৪৫ খ্রিস্টাব্দ পর্যন্ত)  বঙ্গীয় সাহিত্য পরিষদের পুঁথিশালার অধ্যক্ষ ছিলেন। ১৯৫৬ খ্রিস্টাব্দ পরিষদের সহ-সভাপতি ও  পত্রিকা সম্পাদনা করেছেন।  তথ্যসূত্র  বিষয়শ্রেণী:১৮৯০-এ জন্ম বিষয়শ্রেণী:১৯৫৭-এ মৃত্যু বিষয়শ্রেণী:বাঙালি লেখক বিষয়শ্রেণী:রবীন্দ্র পুরস্কার বিজয়ী বিষয়শ্রেণী:১৯শ শতাব্দীর বাঙালি বিষয়শ্রেণী:২০শ শতাব্দীর বাঙালি
রাধা রিজেন্ট হোটেল চেন্নাই, পূর্বে রাধা পার্ক ইন হিসাবে পরিচিত, ভারতের চেন্নাইয়ের আরুম্বাক্কামে অবস্থিত একটি চার তারকা হোটেল। হোটেলটি ভারতের সরোবর হোটেল অ্যান্ড রিসর্টের দ্বিতীয় হোটেল এবং এটি ইনার রিং রোড, চেন্নাইতে চালু হওয়া তারকা হোটেলগুলোর মধ্যে প্রথম। এছাড়াও হোটেলটি ২০০১ সালে জিওফ্রেস চালু করে, যা চেন্নাইয়ের প্রথম পাব  বা বার ।  হোটেল হোটেলটি চালু হয় ১৯৯৭ সালে, হোটেলটিতে কক্ষ আছে মোট ৯১ টি, এর মধ্যে অন্তর্ভুক্ত রয়েছে ৬২ টি উন্নতমানের কক্ষ, ২৩টি নির্বাহী কক্ষ, এবং ৬টি স্যুইট। হোটেলের রেস্টুরেন্টে অন্তর্ভুক্ত রয়েছে লবি ক্যাফে, একটি বহু রন্ধনপ্রণালী সমৃদ্ধ রেস্তোরা (মূলত ১৯৯৭ সালে ক্যাফে এট পার্ক হিসেবে), দ্যা ওরিয়েন্ট ব্লজম, প্রাচ্যের সুস্বাদু খাদ্যের রেস্তোরা যা ২০০৪ সালে চালু হয়। জিওফ্রেস পাব, এবং অওরা, লাউঞ্জ বার যা ২০০৪ সালে যোগ করা হয়েছিল পার্কে তার আগের পাবটির প্রতিস্থাপনের মাধ্যমে। হোটেলটিতে ৬,৫০০ বর্গ ফুট স্থান জুড়ে ছয়টি ব্যাংকুইট বা ভোজ হল রয়েছে। এছাড়াও হোটেলটিতে ২০১৩ সালে ২০,০০০ বর্গ ফুট স্থান জুড়ে একটি গার্ডেন ব্যাংকুইট লন, বোগেনভিলা চালু করা হয়, যেখানে একসাথে ৩০০০ জন অতিথির স্থান হতে পারে।  হোটেলটির ইন্টেরিয়র ডিজাইন ১৯৯৭ সালে রামানান জে. এবং দ্য ওরিয়েন্ট ব্লজম এর ডিজাইন ২০০৪ সালে মুম্বাই ভিত্তিক প্রকাশ মানকার এন্ড অ্যাসোসিয়েটস দ্বারা করা হয়। এছাড়াও রাধা রিজেন্ট হোটেল ডেভেলপার বেঙ্গালুরুতে দুইটি তিন তারকা হোটেল প্রতিষ্ঠা করেছে; ২০০৫ সালে বেঙ্গালুরুর হোয়াইটফিল্ডে রাধা হোমটেল, এবং ২০০৮ সালে বেঙ্গালুরুর ইলেক্ট্রনিক সিটিতে রাধা রিজেন্ট, এছাড়া পূর্বের প্রথম হোমটেলটি[১০] হচ্ছে সরোবর হোটেল ও রিসোর্ট এর একটি ব্র্যান্ড হোটেল।   তথ্যসূত্র   বহিঃসংযোগ রাধা হোটেলসের নিজস্ব দাপ্তরিক ওয়েবসাইট সরোবর হোটেলসের দাপ্তরিক ওয়েবসাইট   বিষয়শ্রেণী:চেন্নাইয়ের হোটেল বিষয়শ্রেণী:১৯৯৭-এ প্রতিষ্ঠিত হোটেল
আব্দলু আলিম (১ নভেম্বর ১৯৩০-৩১ আগস্ট ২০১৪) ছিলেন বাংলাদেশ জাতীয়তাবাদী দল এর রাজনীতিবিদ এবং জয়পুরহাট-১ এর সাবেক সংসদ সদস্য এবং মন্ত্রী। বাংলাদেশের স্বাধীনতার যুদ্ধে মানবতাবিরোধী অপরাধের জন্য দোষী সাব্যস্ত করে ট্রাইবুন্যাল ২০১৩ তাকে যাবজ্জীবন কারাদণ্ডে দণ্ডিত করে।   শৈশবকাল   আলিম জন্ম ১৯৩০ সালের ১ নভেম্বর ব্রিটিশ ভারতের পূর্ববঙ্গ জয়পুরহাট জেলায়। তার বাবা আবদুল ওয়াহেদ ছিলেন ইসলামিয়া রাইস মিলের মালিক। তাঁর পরিবার হুগলি জেলায় থাকতেন তবে ১৯৫০ সালে ভারত বিভাগের পরপরই জয়পুরহাট জেলায় চলে আসেন  ।   কর্মজীবন   আলিম ১৯৫৮ সালে মুসলিম লীগ যোগ দিয়েছিলেন এবং শীঘ্রই লীগের যুগ্ম-সচিব হন। তিনি মুসলিম লীগের বগুড়া জেলা শাখার ভাইস চেয়ারম্যান হিসাবে দায়িত্ব পালন করেছেন।  আলীম ১৯৭৫ সালে জয়পুরহাট পৌরসভার চেয়ারম্যান নির্বাচিত হন এবং ১৯৭৭ সালে পুনরায় নির্বাচিত হন। ১৯৭৯ সালের দ্বিতীয় জাতীয় নির্বাচনে তৎকালীন বগুড়া-১ আসন থেকে ও ১৯৯৬ ও ২০০১ সালের জাতীয় নির্বাচনে জয়পুরহাট-১ আসন থেকে তিনি বাংলাদেশ জাতীয়তাবাদী দলের প্রার্থী হিসাবে সংসদ সদস্য নির্বাচিত হন। ১৯৭৮ সালে তিনি জিয়াউর রহমানের সরকারে প্রথমে বস্ত্রমন্ত্রী এবং পরে যোগাযোগ মন্ত্রী ছিলেন আলীম।   অভিযোগ  বাংলাদেশের মুক্তিযুদ্ধের সময় তিনি পাকিস্তানের পক্ষে ছিলেন এবং পূর্ব পাকিস্তান কেন্দ্রীয় শান্তি কমিটির জয়পুরহাট জেলা শাখার চেয়ারম্যান ছিলেন। তিনি জয়পুরহাটে রাজাকার আধাসামরিক ইউনিট গঠনে সহায়তা করেছিলেন। বাংলাদেশের স্বাধীনতার পরে তার বিরুদ্ধে সহযোগী আইনে অভিযোগ আনা হয়েছিল।   ২১ শে মার্চ ২০১১-এ তাকে যুদ্ধাপরাধের অভিযোগে গ্রেপ্তার করা হয়েছিল। ৯ জুলাই ২০১২-এ, আন্তর্জাতিক অপরাধ ট্রাইব্যুনালে মানবতাবিরোধী অভিযোগে তার বিচার শুরু হয়েছিল  । তিনি মানবতাবিরোধী ১৭ টি মামলায় দোষী সাব্যস্ত হন এবং যাবজ্জীবন কারাদণ্ডে দণ্ডিত হন।    মৃত্যু  তিনি ৩১ আগস্ট ২০১৪ সালে মৃত্যুবরণ করেন।   তথ্যসূত্র   বিষয়শ্রেণী:১৯৩০-এ জন্ম বিষয়শ্রেণী:২০১৪-এ মৃত্যু বিষয়শ্রেণী:জয়পুরহাট জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:দ্বিতীয় জাতীয় সংসদ সদস্য বিষয়শ্রেণী:জিয়াউর রহমানের মন্ত্রিসভার সদস্য বিষয়শ্রেণী:সপ্তম জাতীয় সংসদ সদস্য বিষয়শ্রেণী:অষ্টম জাতীয় সংসদ সদস্য বিষয়শ্রেণী:আবদুস সাত্তারের মন্ত্রিসভার সদস্য বিষয়শ্রেণী:বাংলাদেশের সড়ক পরিবহন ও সেতুমন্ত্রী বিষয়শ্রেণী:জয়পুরহাট জেলার ব্যক্তি
লোনার () ভারতের মহারাষ্ট্র রাজ্যের বুলদানা জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫৬৩ মিটার (১৮৪৭ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে লোনার শহরের জনসংখ্যা হল ২০,০৮২ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৬৬%। পুরুষদের মধ্যে সাক্ষরতার হার ৭৪% এবং নারীদের মধ্যে এই হার ৫৮%। সারা ভারতের সাক্ষরতার হার ৫৯.৫%, তার চাইতে লোনার এর সাক্ষরতার হার বেশি।  এই শহরের জনসংখ্যার ১৬% হল ৬ বছর বা তার কম বয়সী।   তথ্যসূত্র   বিষয়শ্রেণী:মহারাষ্ট্রের শহর
গড়াডোবা ইউনিয়ন বাংলাদেশের ময়মনসিংহ বিভাগের নেত্রকোণা জেলার কেন্দুয়া উপজেলার অন্তর্গত একটি।   অবস্থান ও সীমানা    ইতিহাস    প্রশাসনিক এলাকা    আয়তন ও জনসংখ্যা    শিক্ষা  শিক্ষার হার :  শিক্ষা প্রতিষ্ঠান   দর্শনীয় স্থান    উল্লেখযোগ্য ব্যক্তিত্ব    জনপ্রতিনিধি  বর্তমান চেয়ারম্যান- +চেয়ারম্যানগণের তালিকাক্রমিকনামমেয়াদ০১০২০৩০৪০৫মোহাম্মদ মজিবুর রহমান বাবলু2016-2021০৬মোহাম্মদ কামরুজ্জামান খান2022-2024০৭মোহাম্মদ আসাদুজ্জামান2024-   আরও দেখুন    ময়মনসিংহ বিভাগ  নেত্রকোণা জেলা   তথ্যসূত্র   বিষয়শ্রেণী:কেন্দুয়া উপজেলার ইউনিয়ন
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল। নীতি অনুসারে অপসারিত হল  --জয়ন্ত (আলাপ - অবদান) ১৬:৩৯, ৯ নভেম্বর ২০২১ (ইউটিসি) এম মামুন হোসেন   – (অপসারণের প্রস্তাবনা দেখুনলগ দেখুন) () নিবন্ধটি WP:BIO ও WP:GNG উল্লেখযোগ্যতার মানদণ্ড অনুসারে উল্লেখযোগ্য নয় —শাকিল (আলাপ · অবদান) ১০:৫০, ২৬ অক্টোবর ২০২১ (ইউটিসি)  পুরস্কারগুলোর কোন উল্লেখযোগ্যতা নেই, দ্রুত অপসারণ করতে হবে। -- Prodipto Deloar (আলাপ • অবদান • লগ) ১৮:২৮, ২৬ অক্টোবর ২০২১ (ইউটিসি) শুভেচ্ছা নেবেন। প্রতিটি পুরস্কারের উল্লেখযোগ্যতা রয়েছে। সর্বকনিষ্ট রিপোর্টার হিসেবে ২০১১ সালে রাষ্ট্রপতি পুরস্কার অর্জন। এ সম্পর্কে বিস্তারিত না জেনে মন্তব্য ঠিক নয়। ঢাকা রিপোর্টার্স ইউনিটি (ডিআরইউ) প্রতি বছর দেশের সংবাদ মাধ্যম দৈনিক পত্রিকা, টেলিভিশন, অনলাইন, রেডিওতে অনুসন্ধানী প্রতিবেদনের জন্য পুরস্কার প্রদান করে থাকে। ২০১১, ২০১৪ ও ২০১৭ সালে অনুসন্ধানী সাংবাদিকতার জন্য পুরস্কার অর্জন। এর সঙ্গে প্রয়োজনীয় তথ্যসূত্র সংযোগ করা হয়েছে।  আন্তজার্তিক সংস্থা ইউএনডিপি জেন্ডার সংবেদনশীলতা ও এইডস বিষয়ে অনুসন্ধনী সাংবাদিকতায় পুরস্কার প্রদান করে। এই পুরস্কার ২০১৪ সালে অর্জন। কুষ্ট রোগ নিয়ে কাজ করার স্বীকৃত হিসেবে ল্যাপ্রসি মিশন অ্যাওয়ার্ড-২০১৪ প্রদান করে।  আপনার মতামতের জন্য অসংখ্য ধন্যবাদ।  -- Mamunhs (আলাপ) ০৬:০৮, ২৮ অক্টোবর ২০২১ (ইউটিসি) পুরস্কারগুলোর গ্রহণযোগ্যতা রয়েছে।  -- Shikharaalo (আলাপ) ১১:২২, ৩১ অক্টোবর ২০২১ (ইউটিসি)   উল্লেখযোগ্য নয়। — ইয়াহিয়া (আলাপ • অবদান) - ১৮:৩৭, ২৬ অক্টোবর ২০২১ (ইউটিসি)  শুভেচ্ছা নেবেন। উল্লেখযোগ্যতার মানদণ্ড সম্পর্কে উল্লেখ করবেন কী? এ পর্যন্ত তিনটি বই বের হয়েছে, যা পাঠকপ্রিয়। সাংবাদিকতায় বাংলাদেশে সবচেয়ে সম্মানজনক পুরস্কার অর্জন। পুরস্কার সম্পর্কে না জেনে এর উল্লেখেযোগ্যতা নেই বলা ঠিক নয়। দয়া করে তথ্য যাচাই করে সিদ্ধান্ত দেওয়া উচিত বলে মনে করি।  -- Mamunhs (আলাপ) ০৬:০০, ২৮ অক্টোবর ২০২১ (ইউটিসি) , আপনি ও এম মামুন হোসেন কি একই ব্যক্তি? আমি জানতে চাচ্ছিলাম আপনি নিজের নামেই নিবন্ধ লিখছেন নাকি?--মাসুম-আল-হাসান (আলাপ) ১০:৫৭, ২৮ অক্টোবর ২০২১ (ইউটিসি)  পুরস্কারের উল্লেখযোগ্যতা আছে। তার উপন্যাস 'তুপা' পাঠকপ্রিয়। নিবন্ধন প্রকাশ করা হোক। — 103.154.49.146 (আলাপ) থেকে  এই স্বাক্ষরহীন মন্তব্যটি যোগ করা হয়েছে।   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।